DCON พุ่ง 9.43% คาดเก็งฯตามสัญญาณเทคนิค-ปริมาณการซื้อขายเพิ่มต่อเนื่อง
DCON พุ่ง 9.43% คาดเก็งฯตามสัญญาณเทคนิค-ปริมาณการซื้อขายเพิ่มต่อเนื่อง
3 ก.พ. 2559

ผู้สื่อข่าวรายงานว่า บริษัท ดีคอนโปรดักส์ จำกัด (มหาชน) หรือ DCON ณ เวลา 15.00 น.อยู่ที่ระดับ 0.58 บาท บวก 0.05 บาท หรือ 9.43% ด้วยมูลค่าซื้อขาย 21.68 ล้านบาท
 
บล.ซีไอเอ็มบี (ประเทศไทย) ระบุในบทวิเคราะห์ฯวันนี้(3 ก.พ.) แนะ”ซื้อ”หุ้น DCON เนื่องจากราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากปรับตัวไปทดสอบแนวรับของกรอบแนวโน้มขาลงในระยะยาว และเริ่มเกิดสัญญาณขัดแย้งในเชิงบวก ทำให้ราคาหุ้นยังมีโอกาสฟื้นตัวต่อเนื่อง
ด้านสัญญาณ MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI เกิดสัญญาณขัดแย้งในเชิงบวก
พร้อมให้แนวรับที่ 0.56 และ 0.55 บาท และมีแนวต้านที่ 0.65 และ 0.70 เป็นจุดขายทำกำไร ส่วน STOP LOSS ถ้าราคาหุ้นปิดต่ำกว่า 0.53 ลงไป